Mestská časť Košice Staré Mesto, Hviezdoslavova č. 7, Košice

					S p r á v a 
o kontrolnej činnosti miestnej kontrolórky mestskej časti Košice Staré Mesto 	za obdobie od konania predchádzajúceho riadneho rokovania Miestneho 	zastupiteľstva mestskej časti Košice Staré Mesto

Určené:	k rokovaniu Miestneho zastupiteľstva mestskej časti Košice Staré Mesto 
		dňa 23.06.2011

Predkladá:	Ing. Jana Krásniková, miestny kontrolór MČ 
Spracoval:	Ing. Jana Krásniková, miestny kontrolór MČ 

N á v r h   n a    u z n e s e n i e :
Miestne zastupiteľstvo mestskej časti Košice Staré Mesto 
1/ berie na vedomie
správu o kontrolnej činnosti miestnej kontrolórky mestskej časti Košice Staré Mesto     za obdobie od konania predchádzajúceho riadneho rokovania Miestneho  zastupiteľstva mestskej časti Košice Staré Mesto

1/ Následná finančná kontrola pokladničných operácií a pokladničných dokladov 
    v hlavnej pokladni Miestneho úradu mestskej časti Košice Staré Mesto 
	V dňoch od  07.03.2011 do 18.03.2011 bola vykonaná z úrovne miestnej kontrolórky mestskej časti Košice Staré Mesto následná finančná kontrola pokladničných operácií a pokladničných dokladov v hlavnej pokladni Miestneho úradu mestskej časti Košice Staré Mesto. Kontrola bola vykonaná v zmysle zákona číslo 502/2001 Z.z. o finančnej kontrole a vnútornom audite v znení neskorších predpisov. 
	Kontrola bola vykonaná v súlade s plánom kontrolnej činnosti miestnej kontrolórky na I. polrok 2011, ktorý bol schválený uznesením Miestneho zastupiteľstva mestskej časti Košice Staré Mesto číslo 15 bodom b/  dňa 17.03.2011.  Poverenie na vykonanie kontroly bolo schválené uznesením Miestneho zastupiteľstva mestskej časti Košice Staré Mesto číslo 
15 bod d/ dňa 17.03.2011. 
	Účelom následnej finančnej kontroly bolo preveriť vykonávanie pokladničných operácií  z hľadiska hospodárnosti, efektívnosti, účinnosti a účelnosti používania verejných prostriedkov mestskej časti, ako aj vykonať kontrolu pokladničných dokladov z hľadiska dodržiavania všeobecne záväzných právnych predpisov a interných aktov riadenia. 
	Cieľom kontroly bolo overiť dodržiavanie všeobecne záväzných právnych predpisov, ktoré túto oblasť upravujú - najmä dodržiavanie zákona číslo 431/2002 Z.z. o účtovníctve v znení neskorších predpisov, dodržiavanie zákona číslo 502/2001 Z.z. o finančnej kontrole a vnútornom audite v znení neskorších predpisov, ako aj dodržiavanie vnútorných smerníc 
mestskej časti - pokladničný predpis mestskej časti, vrátane príloh, ktorý je účinný od 01.07.2009, vnútorná smernica pre vykonávanie finančnej kontroly v mestskej časti Košice Staré Mesto v platnom znení z 01.05.2008, vnútorná smernica číslo 7/2010 upravujúca postup verejného obstarávateľa - MČ - pri zadávaní zákaziek s nízkymi hodnotami na dodanie tovaru, stavebných prác a služieb z 03.05.2010,  vnútorná smernica o rozsahu a spôsobe použitia výdavkov na reprezentačné a propagačné účely z 01.09.2008, vnútorná smernica mestskej časti  - zásady pre obeh účtovných dokladov z 01.04.2009 a pod.
	Kontrolované obdobie: 
- od 01.10.2010 do 31.12.2010. 
	Kontrolované doklady: 
  - pokladničná kniha za obdobie mesiacov október  2010,  november  2010 a december  2010, 
  - príjmové a výdavkové pokladničné doklady a ich prílohy za mesiac október 2010 a     november 2010, 
  - sumár obratov pokladničnej knihy za kontrolované obdobie, t.j. od 01.10.2010 do    31.12.2010, 
  -  určený denný pokladničný limit pokladničnej hotovosti v hlavnej pokladni mestskej    časti za kontrolované obdobie od 01.10.2010 do 31.12.2010, 
  - poverenie na vykonávanie pokladničných operácií u zamestnankyne hlavnej  pokladne     mestskej časti, 
 - dohoda o hmotnej zodpovednosti za zverené pokladničné hotovosti a ceniny,
 - evidencie poskytnutých preddavkov na drobný nákup a na pracovné cesty. 
	V l a s t n á   k o n t r o l n á   č i n n o s ť : 
	Samostatne je uzatvorená dohoda o hmotnej zodpovednosti  so zamestnankyňou  hlavnej pokladne za zverené peňažné prostriedky a ceniny. Dohoda o hmotnej zodpovednosti je účinná od 20.06.2009  a platí  na dobu neurčitú.  
	Za kontrolované obdobie od 01.10.2010 do 31.12.2010  boli uskutočnené príjmové pokladničné operácie od čísla 1519 do 1986,  v počte 468, výdavkové  pokladničné operácie v počte 350, výdavkové pokladničné doklady číslo 811 až 1160. 
	Za kontrolované obdobie boli vykazované následovné obraty pokladničných operácií 
hlavnej pokladni mestskej časti: 
- príjmové pokladničné operácie  vo výške 119 813,21 €, 
- výdavkové pokladničné operácie vo výške 120 933,74 €. 
	Konečný stav pokladničnej hotovosti v hlavnej pokladni mestskej časti k 30.09.2010  bol 1 120,53 € a tento súhlasil na vykazovaný stav pokladničnej hotovosti na účte pokladnica. 
	Po zohľadnení počiatočného stavu za kontrolované obdobie, obratov príjmov a obratov výdajov, konečný stav pokladničnej hotovosti k 31.12.2010 bol  0, čo súhlasí so stavom vykazovaným v účtovníctve. 
	Pokladničná kniha  hlavnej pokladne  mestskej časti Košice Staré  Mesto je vedená predpísaným spôsobom, prostredníctvom výpočtovej techniky - programom KORWIN firmy Datalan, a.s. Bratislava. Používaný program je autorizovaný.	
	Denne sa uzatvára a tlačí pokladničná kniha, ktorá obsahuje denný súpis pokladničných dokladov, s vyznačením dátumu a čísla pokladničnej operácie, textovú správu o klientovi pokladničnej operácie, účelu pokladničnej operácie a konkrétnej finančnej čiastky príjmu alebo výdavku, ktorá bola predmetom pokladničnej operácie, s pečiatkou a podpisom zamestnankyne hlavnej pokladne, ako aj s vykázaním denného obratu príjmov a denného obratu výdajov a konečného zostatku pokladničnej hotovosti. 
	Denná uzávierka pokladničných dokladov - vrátane prvotných účtovných dokladov - 
je predkladaná k odsúhlasovaniu štatutárovi mestskej časti. 
	Konečný zostatok pokladničnej hotovosti za daný deň naväzuje na počiatočný stav pokladničnej hotovosti v nasledujúci deň. 
	Za kontrolované obdobie určený denný pokladničný limit nebol prekročený. 
	Denný pokladničný limit finančnej hotovosti bol s účinnosťou od 20.06.2009 určený štatutárom mestskej časti vo výške á 2 000,00 €. 
	Pri kontrole vedenia pokladničnej knihy za kontrolované obdobie neboli zistené nedostatky. 
	V rámci vykonanej kontroly boli preskúmané príjmové a výdavkové pokladničné operácie a pokladničné doklady za  obdobie od 01.10.2010 do 30.11.2010 ,  pričom príjmy hlavnej pokladne za kontrolované obdobie boli vykázané vo výške 61 270,41 €, výdavky hlavnej pokladne vo výške 61 369,06 €. 
	Príjmové a výdavkové pokladničné doklady obsahujú predpísané náležitosti v zmysle § 10 ods. 1 a 2 zákona číslo 431/2002 Z.z. o účtovníctve v znení neskorších predpisov. Tieto sú číslované narastajúcim spôsobom od začiatku kalendárneho roka, zvlášť je vykonané 
číslovanie príjmových a zvlášť výdavkových pokladničných dokladov. 
	Pokladničné doklady sú overované poverenými zamestnancami mestskej časti v zmysle platného pokladničného predpisu, pričom ide o vykonávanie kontroly vecnej správnosti účtovných dokladov a kontroly formálnej správnosti účtovných dokladov. 
	Kontrola vecnej správnosti účtovného dokladu spočíva v zisťovaní údajov z hľadiska oprávnenosti účtovného prípadu. Za správnosť účtovného prípadu je vždy zodpovedný konkrétny zamestnanec, ktorý účtovný prípad schválil v rámci svojich dispozičných oprávnení. 
	Preskúmanie formálnej správnosti účtovného dokladu spočíva v zisťovaní toho, či účtovné doklady obsahujú všetky predpísané náležitosti podľa zákona o účtovníctve, či bola z úrovne jednotlivých zamestnancov vykonaná predbežná finančná kontrola v zmysle zákona číslo 502/2001 Z.z. a platnej vnútornej smernice mestskej časti pre vykonávanie finančnej kontroly v mestskej časti, či vyúčtovanie účtovných dokladov je v súlade s platným pokladničným predpisom. Preskúmanie formálnej správnosti pokladničných dokladov  
vykonáva pokladník mestskej časti, čo potvrdzuje svojim podpisom na príslušnom  doklade. 
	Pred zaúčtovaním pokladničných dokladov všetky príjmové a výdavkové pokladničné doklady potvrdzuje svojim podpisovým záznamom štatutár mestskej časti. 
	Pokladničné doklady ďalej  obsahujú  označenie účtov, na ktorých sa účtový prípad zaúčtuje. 
	Účtovné doklady sú uložené na ekonomickom oddelení MÚ Košice Staré Mesto. 
	Všetky účtovné záznamy o pokladničných operáciách sú dokladované príjmovými alebo výdavkovými pokladničnými dokladmi a ich prílohami. 
	Pri kontrole pokladničných dokladov za kontrolované obdobie neboli zistené nevyúčtované preddavky zamestnancov na drobný nákup alebo na pracovné cesty. 
	Vykonanou kontrolou bolo ďalej zistené, že z úrovne mestskej časti sú vytvorené primerané podmienky pre bezpečnú manipuláciu s finančnou hotovosťou, v zmysle čl. 9 platného pokladničného predpisu, ktoré sú z úrovne hmotne zodpovednej pracovníčky hlavnej pokladne dodržiavané v plnom rozsahu. 	
	Pri kontrole prvotných pokladničných dokladov  boli zistené formálne nedostatky, ktoré boli počas kontroly odstránené. 
	Iné nedostatky vykonanou kontrolou zistené neboli 
 	Z á v e r : 
	Prekontrolované pokladničné operácie súvisia s predmetom činnosti mestskej časti Košice Staré Mesto, nehospodárne a neefektívne výdavky zistené neboli. 
	Pokladničná kniha je vedená predpísaným spôsobom, príjmové a výdavkové pokladničné doklady obsahujú predpísané náležitosti v zmysle § 10 zákona číslo 431/2002 Z.z. o účtovníctve v znení neskorších predpisov a v zmysle internej smernice mestskej časti - pokladničný predpis - účinný od 01.07.2009, pokladničné operácie sú spracovávané v zmysle vydaného interného predpisu. Denný pokladničný limit je dodržiavaný. 
	Finančné operácie sú určenými zamestnancami mestskej časti preskúmavané 
aj z hľadiska zákona číslo 502/2001 Z.z. o finančnej kontrole a vnútornom audite, ako aj v zmysle platnej internej smernice o finančnej kontrole v mestskej časti. 
	Nedostatky, ktoré boli pri kontrole zistené, boli formálneho charakteru a boli počas kontroly odstránené. 
	Vzhľadom na kontrolné zistenia, z kontroly je vyhotovený písomný záznam. 
2/ Kontrola plnenia opatrení Štátnej školskej inšpekcie v Materskej škole Zádielska 
    č. 4, Košice
	Dňa 14.03.2011 bola vykonaná z úrovne miestnej kontrolórky mestskej časti priamo 
v Materskej škole Zádielska ulica č. 4, Košice kontrola plnenia opatrení vydaných z úrovne 
Štátnej školskej inšpekcie, Školské inšpekčné centrum Košice, Komenského č. 52, ktoré sú uvedené v závere Správy o výsledkoch inšpekčnej činnosti číslo 8042/2010-2011, prerokovanej so zriaďovateľom dňa 10.11.2010.   
	Vykonanou kontrolou bolo zistené, že jednotlivé opatrenia sú splnené alebo sa priebežne plnia: 
- školský vzdelávací program bol vydaný riaditeľkou predškolského zariadenia dňa 25.11.2010, po prerokovaní v pedagogickej rade školy a v rade školy  dňa 22.11.2010. Bol   doplnený o obsahové a výkonové štandardy v súlade s § 9 zákona číslo 245/2008 Z.z. o    výchove a vzdelávaní a o zmene a doplnení niektorých zákonov v znení neskorších    predpisov.  Obsahuje náležitosti v súlade s § 7 ods. 4 zákona číslo 245/2008 Z.z. v platnom    znení. Je verejne prístupný v každej triede materskej školy,  
- riaditeľka materskej školy, ako aj súčasne poverená riaditeľka materskej školy,  boli   upozornené na skutočnosť, 	že každú zmenu a doplnok k školskému vzdelávaciemu   programu je nutné v zmysle  § 7 ods. 2 zákona číslo 245/2008 Z.z. v platnom znení    prerokovať v pedagogickej rade školy a v rade školy a až následne je možné tieto zmeny    vydať, 	
- učebné osnovy boli dopracované a doplnené o obsahové a vzdelávacie štandardy, boli   doplnené o podmienky ukončovania výchovy a vzdelávania a o vydávanie dokladu -    osvedčenia o ukončení predprimárneho vzdelávania,  
- v triede s vyučovacím jazykom maďarským je vedená pedagogická dokumentácia    dvojjazyčne v zmysle § 11 ods. 2 zákona číslo 245/2008 Z.z., 
- triedne knihy a osobné spisy detí sú vedené na tlačivách schválených Ministerstvom   školstva SR podľa § 11§ ods. 5 zákona číslo 245/2008 Z.z. , ktoré boli dodané materskej    škole zo ŠEVTu,  
- v čase kontroly bol  zosúladený zapísaný počet  detí v jednotlivých triedach materskej školy   s platným právnym stavom,
- pre každú aktivitu materskej školy sú vydané informované súhlasy zákonných zástupcov   detí, vrátane podrobných informácií o pripravovanej akcií, 
- školský  poriadok bol prerokovaný v pedagogickej rade a v rade školy dňa 22.11.2010,   vydaný riaditeľkou materskej školy dňa 25.11.2010, 
- prijímanie detí do materskej školy sa vykonáva v súlade s § 5 ods. 13 písmeno a/ zákona    číslo 596/2003 Z.z. o štátnej správe v školstve a v školskej samospráve a o zmene a    doplnení niektorých zákonov v znení neskorších predpisov a §  3 vyhlášky MŠ SR číslo  306/2008 Z.z. o materskej škole v platnom znení,  
- písomné žiadosti rodičov o prijatie detí do materskej školy sa prijímajú spolu s potvrdením   lekára  o zdravotnom stave dieťaťa v súlade s § 3 ods. 1 vyhlášky MŠ SR číslo 306/2008    Z.z. o materskej škole v platnom znení,  
- v dokumentácií školy  ako aj na úradných pečiatkach školy sa používa názov školy   v zmysle platných právnych predpisov podľa § 21 ods. 1,2  a 11 zákona číslo 596/2003 Z.z. o štátnej správe v školstve a školskej samospráve a o zmene a doplnení niektorých zákonov   v znení neskorších predpisov, vonkajšie označenie budovy je v súlade s § 21 ods.  12 zákona    číslo 596/2003 Z.z. v platnom znení,   	
- riaditeľka materskej školy bola zriaďovateľom upozornená na to, aby pri prešetrovaní a    vybavovaní sťažnosti postupovala v zmysle zákona číslo 9/2010 Z.z. o sťažnostiach,    z úrovne materskej školy bol vypracovaný a vydaný vnútorný predpis - smernica pre    prijímanie , evidovanie, prešetrovanie a vybavovanie sťažnosti dňa 25.11.2010, ktorá je    účinná od 26.11.2010, vychádza zo zákona číslo 9/2010 Z.z. o sťažnostiach ako aj z     internej smernice zriaďovateľa o sťažnostiach a petíciách doručených mestskej časti Košice    Staré Mesto, účinnej od 02.08.2010,  
- krúžkové aktivity v materskej škole sa od doby vykonania kontroly z úrovne Štátneho    školského úradu vykonávajú vždy v odpoludňajších hodinách, v dobe od 14.00 hod. v súlade    s § 4 ods. 9 vyhlášky MŠ SR č. 306/2008 Z.z. v platnom znení,  
- od 01.11.2010 zriaďovateľ prijal 1 pedagogickú zamestnankyňu  do stavu materskej školy    pre triedu 2-3 ročných detí,  čím sa dosiahlo zabezpečenie vzdelávania striedavo troma   učiteľmi v súlade s § 4 ods. 2 vyhlášky MŠ SR číslo 306/2008 Z.z. o materskej škole.   Súčasne bola riaditeľka materskej školy zriaďovateľom upozornená na dodržiavanie počtu    prijatých detí v súlade s § 4 ods. 3 vyhlášky číslo 306/2008 Z.z. o materskej škole, čo bude   opakovane prekontrolované pri počte prijatých detí v novom školskom roku 2011/2012,  
- v predškolskom zariadení je zavedená evidencia školských úrazov, v ktorej sa    zaznamenávajú požadované údaje v súlade s platným metodickým usmernením číslo    4/2009-R,  
- v predškolskom zariadení je zavedená evidencia nebezpečných udalosti v súlade s platným    metodickým usmernením.  
	Z á v e r: 
	Predchádzajúca riaditeľka materskej školy vykonávala svoju funkciu do 31.01.2011, s účinnosťou od 01.02.2011 je poverená vedením materskej školy zástupkyňa riaditeľky a to až do ukončenia prebiehajúceho výberového konania a vymenovania novej riaditeľky. 
	Z vykonanej kontroly bol vyhotovený písomný záznam, kontrola vykonaná mimo plánu kontrolnej činnosti. 

3/ Kontrola vybavovania sťažnosti a petícií v mestskej časti Košice Staré Mesto za rok 
    2010
	V súlade s plánom kontrolnej činnosti miestnej kontrolórky mestskej časti Košice Staré Mesto na obdobie I. polroka 2011 bola vykonaná na Miestnom úrade Košice Staré Mesto kontrola vybavovania sťažnosti a petícií, ktoré boli doručené mestskej časti za rok 2010. 
	Kontrola bola vykonaná na oddelení právnom a ľudských zdrojov Miestneho úradu Košice Staré Mesto miestnou kontrolórkou dňa 21.03.2011 a 22.03.2011. 
	Účelom kontroly bolo overiť dodržiavanie všeobecne záväzných právnych predpisov a interných aktov riadenia pri prijímaní, evidovaní, prešetrovaní a vybavovaní sťažností a petícií, doručených mestskej časti za kontrolované obdobie.  
	Kontrolované obdobie: rok 2010. 
	Cieľom kontroly bolo preveriť dodržiavanie ustanovení zákona číslo 9/2010 Z.z. o sťažnostiach, dodržiavanie zákona číslo 85/1990 Zb. o petičnom práve v platnom znení, ako aj dodržiavanie internej normy mestskej časti "Smernica o sťažnostiach a petíciách doručených mestskej časti Košice Staré Mesto" z 02.08.2010. 
	Kontrolované doklady: 
- centrálna evidencia sťažnosti a petícií  mestskej časti Košice Staré Mesto, 
- spisová dokumentácia o doručených a vybavovaných sťažnostiach, 
- vyhotovenie ročnej správy o došlých a riešených sťažnostiach za rok 2010. 

	V l a s t n á   k o n t r o l n á   č i n n o s ť :  
	Náležitosti petície, spôsob podávania a vybavovania petície určuje zákon číslo 85/1990 Zb. o petičnom práve, v  znení zákona číslo 242/1998 Z.z., ktorým sa dopĺňa a mení zákon č. 85/1990 Zb. o petičnom práve  a zákona číslo 112/2010 Z.z. , ktorým sa mení a dopĺňa zákon č. 85/1990 Zb. o petičnom práve v znení zákona číslo 242/1998 Z.z,. a o zmene a doplnení zákona SNR č. 346/1990 Zb. o voľbách do orgánov samosprávy obcí v znení neskorších predpisov. 
	Pre prijímanie, evidovanie, prešetrovanie a vybavovanie sťažností  do 31.01.2010 platili ustanovenia zákona číslo 152/1998 Z.z. o sťažnostiach. Od 01.02.2010 nadobudol účinnosť zákona číslo 9/2010 Z.z. o sťažnostiach. V súlade s týmto zákonom starosta mestskej časti Košice Staré Mesto vydal internú smernicu mestskej časti o sťažnostiach a petíciách doručených mestskej časti Košice Staré Mesto, ktorá nadobudla účinnosť dňom 02.08.2010. 
	Za kontrolované obdobie neboli doručené mestskej časti Košice Staré Mesto žiadne petície v zmysle ustanovení zákona č. 85/1990 Zb. o petičnom práve v znení neskorších predpisov. 
	V súlade s § 7 zákona číslo 85/1990 Zb. o petičnom práve v znení neskorších predpisov, sa na prijímanie, evidovanie, vybavovanie a kontrolu vybavovania petícií primerane používajú ustanovenia zákona o sťažnostiach, čo je upravené aj v čl. V internej smernice mestskej časti - Smernica o sťažnostiach a petíciách doručených mestskej časti, účinnej od 02.08.2010. 
	V kontrolovanom období roku 2010 boli doručené mestskej časti Košice Staré Mesto 2 sťažnosti, tieto boli v súlade s § 5 ods. 7 a § 16 ods. 2  zákona číslo 9/2010 Z.z.  o sťažnostiach odložené. 
	Dôvodom odloženia bola tá skutočnosť, že obidve sťažnosti  boli doručené mestskej časti v elektronickej podobe /mailom/  a v zákonnej lehote - do piatich pracovných dní -  neboli písomne potvrdené podpisom sťažovateľa, ako aj nedošlo k doplneniu ďalších požadovaných údajov o sťažovateľoch v zmysle § 5 ods. 2 čo viedlo k ich  odloženiu. 
	Sťažovatelia boli vyrozumení z úrovne mestskej časti  o tom, že obdržané sťažnosti doručené elektronicky je potrebné potvrdiť podpisom do 5 pracovných dní a doplniť ich o ďalšie náležitosti v súlade s § 5 ods. 2 zákona o sťažnostiach číslo 9/2010 Z.z.   - o adresu  trvalého pobytu sťažovateľa. Výzvy na doplnenie podania boli zaslané sťažovateľom elektronicky ako aj vo forme listu, s poučením o prípadnom odložení sťažnosti bez doplnenia požadovaných údajov v určenej lehote. 
	Sťažovatelia požadované údaje nedoplnili. 
	Aj keď došlo k odloženiu sťažnosti, predmet podania bol v obidvoch prípadoch  riešený  ako bežné podanie občana. Doručené podania smerovali proti činnosti Mestskej krytej plavárne. 
	 Z úrovne mestskej časti boli prijaté konkrétne opatrenia na odstránenie nedostatkov, ktoré boli v sťažnostiach uvedené, čo bolo sťažovateľom v zákonnej lehote písomne oznámené. 
	Centrálna evidencia sťažnosti je vedená v súlade s § 10 zákona číslo 9/2010 o sťažnostiach. 
	V súlade s čl. IV - kontrola vybavovania sťažností, ods. 2 internej smernice mestskej časti Smernice o sťažnostiach a petíciách doručených mestskej časti, bola spracovaná informatívna správa o stave a úrovni vybavovania sťažnosti v mestskej časti a  predložená 
k rokovaniu Miestneho zastupiteľstva mestskej časti Košice Staré Mesto dňa 17.03.2011 za rok 2010, pri dodržaní intervalu predkladania. Informatívnu správu v zmysle čl. IV ods. 2 vypracoval zamestnanec, ktorý je zodpovedný za vedenie evidencie sťažnosti v mestskej časti.  
 	Z á v e r : 
	Vykonanou kontrolou bolo zistené dodržiavanie ustanovení zákona číslo 9/2010 Z.z. o sťažnostiach, zákona číslo 85/1990 Zb.  o petičnom práve v znení neskorších predpisov a vnútornej smernice mestskej časti - Smernica o sťažnostiach a petíciách doručených mestskej časti Košice Staré Mesto z 02.08.2010. Z kontroly bol vyhotovený záznam. 

4/  Kontrola poskytovania dotácií z rozpočtu mestskej časti Košice Staré Mesto za rok       2010
	Kontrola bola vykonaná v súlade s plánom kontrolnej činnosti na I. polrok 2011. 
	Účelom kontroly bolo overiť dodržiavanie § 7 zákona číslo 583/2004 Z.z. o rozpočtových pravidlách územnej samosprávy v znení neskorších predpisov, ako aj dodržiavanie ustanovení Všeobecne záväzného nariadenia mestskej časti Košice Staré Mesto číslo 2/2006 z 28.03.2006 vrátane doplnkov číslo 1/, 2/, 3  pri poskytovaní dotácií z rozpočtu mestskej časti. 
	Kontrolovaným obdobím bol rok 2010. 
	Predmetom následnej finančnej kontroly boli dotácie z rozpočtu mestskej časti, ktoré boli preskúmané a odporúčené k schváleniu v miestnom zastupiteľstve  prostredníctvom odborných komisií zriadených pri Miestnom zastupiteľstve mestskej časti Košice Staré Mesto, konkrétne: 
- dotácie komisie výstavby a verejného poriadku 
- dotácie komisie sociálnej a zdravotnej  
- dotácie komisie kultúry  
- dotácie komisie školstva, mládeže a športu. 
	Nízkoobjemové dotácie neboli predmetom kontroly. 
	Kontrola bola vykonaná podrobným spôsobom, kontrolou spisovej dokumentácie a to od prijatia žiadosti, až po schválenie a poskytnutie dotácie a jej vyúčtovanie. 
	Spisovú dokumentáciu ku kontrole predložili tajomníci každej odbornej komisie. 
	Poskytnutie dotácií bolo následne preverené aj na ekonomickom oddelení Miestneho úradu Košice Staré  Mesto. 
	Kontrola bola  vykonaná miestnou kontrolórkou v období od 23.03.2011 do 29.03.2011. 

	V l a s t n á   k o n t r o l n á   č i n n o s ť : 
	V rámci vykonanej kontroly boli preverené: 
- podmienky poskytnutia dotácií jednotlivých žiadateľov - posúdenie  sídla žiadateľov, 
  predmetu činnosti a účelu, na ktorý  požaduje dotáciu, 
- písomné žiadosti - identifikácia žiadateľov, výpisy z obchodného registra alebo 
  živnostenské oprávnenia, doklady o registrácií združení a neziskových organizácií, 
- dodržiavanie ostatných podmienok na poskytnutie dotácie - charakteristika akcie alebo 
  spoločnej úlohy, ich spoločenský prínos, harmonogram  a miesto realizácie,   
  podrobná kvantifikácia nákladov, výška požadovanej dotácie a účel jej použitia, 
   využitie finančných prostriedkov mestskej časti, určenie predpokladaných  
   termínov ich použitia,  odôvodnenie žiadosti, formy prezentácie obce a pod., 
- schválenie dotácie v miestne príslušnej odbornej komisií, 
- schválenie dotácie v Miestnom zastupiteľstve mestskej časti Košice Staré Mesto, 
   schválenie konkrétneho účelu použitia dotácie, s prijatím konkrétneho uznesenia, 
- uzatvorenie písomných zmlúv o poskytnutí dotácie podľa § 51 Občianského zákonníka
  medzi poskytovateľom a príjemcom dotácie, 
- poukázanie dotácie, 
- dokumentácia o vyúčtovaní poskytnutých dotácií, kontrola účtovných dokladov o použití 
  finančných prostriedkov. 
	Prehľad o rozpočte a čerpaní finančných prostriedkov na dotácie za rok 2010: druh dotácie				rozpočet		čerpanie 		% plnenia	- nízkoobjemové dotácie		  3 000 €		  3 000 €		100 %
- dotácie komisie výstavby a
   verejného poriadku 			20 000 €		  9 043 €		  45,2 %
- dotácie komisie sociálnej
  a zdravotnej 				  9 400 €		  6 901 €		  73,4 %
- dotácie komisie kultúry		  4 500 €		  3 000 €		  66,7 %
- dotácie komisie školstva, 
   mládeže a športu 			  4 500 €		  4 500 €		100 %	 spolu:					41 400 €		26 444 €		63,9 %

	Dotácie komisie výstavby a verejného poriadku    
	Pre kontrolované obdobie boli rozpočtované dotácie komisie výstavby a verejného poriadku na rok 2010 v čiastke 20 000 €, čerpanie 9 043 € pri plnení rozpočtu na 45,2 %. 
	Dotácie komisie výstavby a verejného poriadku boli poskytnuté spolu 11 žiadateľom, z toho v mesiaci december 2010 došlo k vráteniu dotácie z dôvodu jej nečerpania jedným subjektom vo výške 957 €.  
	Pri kontrole dokumentácie o poskytnutí a vyúčtovaní dotácií boli zistené tieto nedostatky: 
1/ Probyt Plus s.r.o., Košice 
	Dotácia schválená uznesením Miestneho zastupiteľstva mestskej časti Košice Staré Mesto číslo 389/1/c dňa 29.04.2010 vo výške 1 000 €  na "rekonštrukčné práce spoločných častí bytového domu na Bencúrovej č. 8/B v Košiciach, poskytnutá zmluvou číslo 10/2010, chýbajú kópie faktúr aj s prílohami  za vykonané práce v súvislosti s účelom použitia dotácie, ako aj doklady o úhrade faktúr z účtu príjemcu dotácie /kópia výpisu z banky o úhrade faktúr/. V predložených dokladoch k vyúčtovaniu dotácie je iba avízo k úhrade faktúr - z internetu. 
	Chýbajúcimi dokladmi došlo k porušeniu zmluvných podmienok uvedených v čl. III. zmluvy č. 10/2010 o poskytnutí dotácie, kde sa uvádza, čo musí vyúčtovanie obsahovať. 
Súčasne došlo k porušeniu pravidiel a podmienok, za ktorých boli verejné prostriedky poskytnuté v zmysle § 31 ods. 1 písmeno n/ zákona číslo 523/2004 Z.z.  
	Odporučila som vyzvať prijímateľa dotácie o doplnenie chýbajúcej dokumentácie. 
	Spoločnosť bola z úrovne tajomníka komisie výstavby upozornená dňa 07.12.2010 na povinnosť vyúčtovania finančnej dotácie. Chýbajúca dokumentácia bola po opakovanej výzve doplnená, čo bolo zistené pri kontrole plnenia opatrení dňa 15.06.2011.   
2/ Rád premonštrátov - Opátstvo Jasov, zastupujúci Duchovnú správu kostola  
     Najsvätejšej Trojice, Hlavná č. 67, Košice
	Dotácia schválená uznesením Miestneho zastupiteľstva mestskej časti Košice Staré Mesto číslo 389/1/d dňa 29.04.2010 vo výške 1 000 €, poskytnutá na základe zmluvy číslo 
11/2010, dotácia poskytnutá 13.05.2010, k vyúčtovaniu dotácie boli predložené iba výpisy 
obratov na účte prijímateľa dotácie, bez doloženia kópie prvotných faktúr so súpisom vykonaných prác. 
	Chýbajúcimi dokladmi došlo k porušeniu zmluvných podmienok uvedených v čl. III. zmluvy č. 11/2010 o poskytnutí dotácie, kde sa uvádza, čo musí vyúčtovanie obsahovať. Súčasne došlo k porušeniu pravidiel a podmienok, za ktorých boli verejné prostriedky poskytnuté v zmysle § 31 ods. 1 písmeno n/ zákona číslo 523/2004 Z.z.  
	Odporučila som vyzvať prijímateľa dotácie o doplnenie chýbajúcej dokumentácie, v prípade nedoručenia vyzvať na vrátenie dotácie aj so sankciou v zmysle § 31 ods. 3 zákona číslo 523/2004 Z.z.. Požadované doklady boli doplnené, čo bolo zistené pri kontrole dňa 15.06.2011. 

3/ Ing. M. Šofránková - SOMASO,  Košice
	Dotácia vo výške 1 000 € bola schválená uznesením Miestneho zastupiteľstva mestskej časti Košice Staré Mesto číslo 446/1/a dňa 11.11.2010 na "rekonštrukciu kanalizácie pod domom na Mäsiarskej ulici č. 28, Košice. 
	Kontrolou dokumentácie bolo zistené, že žiadateľka v čase podania žiadosti - 02.06.2010 mala pozastavenú živnosť /od 10.01.2009 do 12.11.2010/, jej predmet podnikania nekorešponduje s účelom použitia dotácie v zmysle VZN č. 2/2006 -  keďže dotácie sa poskytujú na podporu všeobecne prospešných služieb, všeobecne prospešný alebo verejnoprospešný účel a na podporu podnikania a zamestnanosti. 
	Žiadateľka nepredložila doklady preukazujúce oprávnenie vykonávať činnosť, na ktorú bola dotácia poskytnutá /živnostenský list, výpis z obchodného registra a pod./. 
	Dotácia bola schválená na rekonštrukciu kanalizácie pod domom na Mäsiarskej č. 28 v Košiciach, pričom v projekte menovaná uviedla, že sa jedná o záchranu meštianskeho domu na Mäsiarskej č. 28 v Košiciach a dom je národná kultúrna pamiatka č. 1231/0. 
	Preverovaním týchto skutočností bolo zistené, že dom sa nenachádza v evidencií národných kultúrnych pamiatok Slovenska, je iba nehnuteľnou kultúrnou pamiatkou v pamiatkovej rezervácií. Čiastočne je v osobnom vlastníctve žiadateľky /spolu s manželom vlastní 68/100 nehnuteľnosti/.  
	Doklady preukazujúce vynaložené výdavky súvisiace so zavedením kanalizácie, nie sú zavedené v účtovníctve fyzickej osoby - podnikateľa, keďže nesúvisia s predmetom podnikania.  
	Náväzne na vyššie uvedené skutočnosti konštatujem, že z úrovne mestskej časti Košice Staré Mesto, pri schválení a poukázaní tejto dotácie došlo k porušeniu  § 7 ods. 4 zákona číslo 583/2004 Z.z. o rozpočtových pravidlách územnej samosprávy v znení neskorších predpisov, ako aj k porušeniu VZN mestskej časti Košice Staré Mesto číslo 2/2006 o poskytovaní dotácií a z tohto dôvodu odporúčam zabezpečiť z úrovne mestskej časti vrátenie vyplatenej dotácie od Ing. Márie Šofránkovej, bytom Štefánikova č. 12, Košice. Týmto konaním došlo zo strany mestskej časti k nehospodárnemu, neefektívnemu a neučinnému vynaloženiu verejných prostriedkov, ako aj k nedodržaniu určeného spôsobu nakladania s verejnými prostriedkami, čím došlo k porušeniu finančnej disciplíny v zmysle § 31 ods. 1 písmeno j/, k/ zákona číslo 523/2004 Z.z. o rozpočtových pravidlách verejnej 
správy v znení neskorších predpisov. 
	Pri kontrole dňa 15.06.2011 bolo zistené, že boli uskutočnené rokovania s Ing. M.Šofránkovou, avšak k žiadnej dohode vo veci vrátenia dotácie nedošlo. V súčasnosti sa z úrovne mestskej časti preverujú ďalšie právne možnosti  na vrátenie dotácie. 

	Dotácie komisie sociálnej a zdravotnej  
	Rozpočet pre poskytovanie dotácie prostredníctvom komisie sociálnej a zdravotnej  pre rok 2010 bol 9 400 €, čerpanie 6 901 €. Z tejto čiastky bola vyčerpaná účelová dotácia pre obec Nižná Myšľa vo výške 3 900 € v rámci pomoci pri likvidácií následkov živelnej pohromy - povodní a zosuvu pôdy -  na jej území. Dotácia bola poskytnutá obci Nižná Myšľa v súlade so zákonom číslo 583/2004 Z.z. o rozpočtových pravidlách územnej samosprávy v znení neskorších predpisov, podľa § 7 ods. 2/ , ako aj v zmysle uznesenia Miestneho zastupiteľstva mestskej časti Košice Staré Mesto číslo 423 z 26.08.2010. 		
	Finančná čiastka 3 001 € bola použitá na dotácie  - v zmysle posúdenia komisie, pre 6 subjektov.  
	Pri kontrole spisovej dokumentácie k schváleným a poukázaným dotáciám komisie sociálnej a zdravotnej, boli zistené tieto konkrétne nedostatky: 
1/ Občianske združenie Úsmev za úsmev,  Košice
	Dotácia vo výške 664 € bola schválená uznesením Miestneho zastupiteľstva mestskej časti Košice Staré Mesto číslo 407/2/B dňa 24.06.2010 na letný pobytový tábor "Úsmeváci 2010" pre 10 detí s trvalým pobytom v mestskej časti Košice Staré Mesto. 
	O poskytnutí dotácie bola vyhotovená a obojstranne podpísaná zmluva číslo 22/2010 
dňa 29.06.2010. 
	Pri kontrole vyúčtovania bolo zistené, že nie je doložený menný zoznam detí z mestskej časti, ktoré sa tábora zúčastnili. 
	Vo vyúčtovaní sú doložené kópie faktúr a  príkazov k úhrade, chýba však doklad o realizovanej úhrade - výpis z účtu združenia, ako aj doklad o výdavkovom pokladničnom doklade  združenia a výpise z pokladničnej knihy o uskutočnenom výdavku v hotovosti. 
	Chýbajúcimi dokladmi považujeme predložené vyúčtovanie výdavkov na pobytový tábor za neúplne a nepreukázateľné, čím došlo k porušeniu VZN č. 2/2006 v § 5 zúčtovanie poskytnutých dotácií a k porušeniu čl. III. zmluvy číslo 22/2010 o poskytnutí dotácií, kde sa uvádza, čo musí vyúčtovanie obsahovať. 
Súčasne došlo k porušeniu pravidiel a podmienok, za ktorých boli verejné prostriedky poskytnuté v zmysle § 31 ods. 1 písmeno n/ zákona číslo 523/2004 Z.z.  
	Odporúčila som vyzvať prijímateľa dotácie o doplnenie chýbajúcej dokumentácie, v prípade jej nedodania vyzvať prijímateľa dotácie o jej vrátenie aj so sankciou  v zmysle § 31 ods. 3 zákona číslo 523/2004 Z.z.  Pri kontrole dňa 15.06.2011 bolo zistené, že požadované doklady boli v plnom rozsahu doplnené do spisu. 
2/ Zväz diabetikov Slovenska, Základná organizácia Košice
	Dotácia vo výške 94 € bola schválená uznesením Miestneho zastupiteľstva mestskej časti Košice Staré Mesto číslo 407/2/A dňa 24.06.2010 na edukačno-rekondičný pobyt 
Hrabušice pre 1 účastníka s trvalým pobytom v mestskej časti Košice Staré Mesto. 
	O poskytnutí dotácie bola uzatvorená zmluva číslo 21/2010 z 30.06.2010. 
	Kontrolou dokumentácie bolo zistené, že v predloženom vyúčtovaní chýba doklad o 
úhrade predložených faktúr  z účtu združenia, čo je potrebné doložiť výpisom z účtu /kópiou/. V prípade úhrady v hotovosti - predložiť výdavkový pokladničný doklad a výpis pokladničného denníka o uskutočnenom výdavku.  
	Chýbajúcimi dokladmi došlo k porušeniu zmluvných podmienok uvedených v čl. III. zmluvy č. 21/2010 o poskytnutí dotácie, kde sa uvádza, čo musí vyúčtovanie obsahovať. 
Súčasne došlo k porušeniu pravidiel a podmienok, za ktorých boli verejné prostriedky poskytnuté v zmysle § 31 ods. 1 písmeno n/ zákona číslo 523/2004 Z.z.  
	Odporúčila som  vyzvať prijímateľa dotácie o doplnenie chýbajúcej dokumentácie, v prípade jej nedodania požadovať  jej vrátenie aj  s uvedením sankcie v zmysle § 31 ods. 3 zákona číslo 523/2004 Z.z. 
	Dotácie komisie kultúry 
	Na základe odporúčení komisie kultúry boli v roku 2010 schválené a poskytnuté dotácie celkom pre 11 subjektov spolu vo výške 3000 €. Ročný rozpočet na dotácie v rámci transférov kultúry bol 4 500 €. 
	Pri kontrole spisovej dokumentácie neboli zistené nedostatky. 
	Dotácie komisie školstva, mládeže a športu
	Ročný rozpočet na dotácie odporúčané prostredníctvom komisie školstva, mládeže a športu bol schválený vo výške 4 500 €, čerpanie bolo schválené vo výške 4 500 €, dotácie boli poskytnuté celkom 12 subjektom. 
	Počas  kontroly bola spisová dokumentácia doplnená, napr. chýbajúce doklady  
o právnom postavení žiadateľa, doklady o registrácií združení. 
	Z á v e r : 
	Na základe zistených nedostatkov pri kontrole poskytovania a vyúčtovania dotácií, ktoré boli poukázané z rozpočtu mestskej časti Košice Staré Mesto v roku 2010, som odporúčila  štatutárovi mestskej časti prijať opatrenia, ktoré boli vydané v príkaze starostu mestskej časti dňa 15.04.2011, ktorých plnenie bolo preverené pri kontrole dňa 15.06.2011.  
	Chýbajúca dokumentácia bola doplnená.  V riešení je prijímateľka dotácie Ing. M. 
Šofránková. 

5/ Kontrola plnenia opatrení na odstránenie nedostatkov zistených pri následnej 
    finančnej kontrole v organizácií Materská škola Park Angelinum 7, Košice 
	V zmysle príkazu starostu mestskej časti z 02.12.2010 bola vykonaná miestnou kontrolórkou dňa 30.03.2011 kontrola plnenia opatrení v materskej škole, pri ktorej bolo 
zistené, že úlohy vydané vo vyššie uvedenom príkaze starostu sú splnené, resp. v termíne plnenia, o čom je vyhotovená informatívna správa.  Konkrétne: 
- vedúca školskej jedálne bola upozornená riaditeľkou MŠ dňa 09.12.2010 na dodržiavanie 
  termínov splatnosti faktúr, bez vyvodenia ďalších dôsledkov vzhľadom k prvému  
  upozorneniu, 
- zriaďovacie listiny materských škôl v aktuálnom znení sa pripravujú k rokovaniu miestneho 
  zastupiteľstva k schváleniu v termíne do 30.10.2011, úloha bude aj naďalej v sledovaní, 
-vydaná správa o plnení opatrení riaditeľkou materskej školy v určenom termíne. 

6/ Následná finančná kontrola vyúčtovania finančného príspevku na stravovanie 
    dôchodcov za I. štvrťrok 2011 s mestom Košice  
	Kontrola bola vykonaná  mimo plánu kontrolnej činnosti miestnej kontrolórky 
v pokladni mestskej časti Košice Staré Mesto v dňoch  01.04.2011 – 04.04.2011.
	Účelom kontroly bolo overiť správnosť vyúčtovania finančného príspevku na stravovanie dôchodcov za I. štvrťrok 2011 s mestom Košice. 

	Kontrolované doklady: 
- dokumentácia o zakúpených stravných lístkoch dôchodcami s trvalým pobytom v mestskej 
   časti Košice Staré Mesto - menovite, 
- dokumentácie o preukázanej výške dôchodkov podľa jednotlivých stravníkov, 
- vypočítaný finančný príspevok na stravovanie dôchodcov podľa počtu odobratých stravných  
   lístkov v kontrolovanom období, 
- mesačné hlásenia o zakúpených stravných lístkoch dôchodcami za kontrolované obdobie 
  - podľa výšky príspevku mesta Košice, 
- vyúčtovanie finančného príspevku na stravovanie dôchodcov za I. štvrťrok 2011 s mestom 
   Košice.  
	Príspevok mesta Košice sa poskytuje na základe Zmluvy o poskytovaní nenávratného finančného príspevku, ktorá bola  uzatvorená  medzi mestom Košice a mestskou časťou Košice Staré Mesto, účinnej od 01.06.2005.  
	Výška príspevku bola schválená uznesením Mestského zastupiteľstva mesta Košice číslo 1026, bod 3/ písmeno c/. 
	Za kontrolované obdobie , t.j. obdobie od 01.01.2011 do 31.03.2011 boli predané stravné  lístky dôchodcom v počte 3 200 ks, na ktoré bol poskytnutý finančný príspevok mesta Košice vo výške á 0,66 €, t.j. spolu 2 112 € a stravné lístky s finančným príspevkom mesta Košice á 0,83 € v počte 1 317 ks, t.j. 1 093,11 €. 
	Požadovaná refundácia finančných príspevkov od mesta Košice za I. štvrťrok 2011 je  3 205,11 €. 
	Z úrovne mestskej časti Košice Staré Mesto bolo vyhotovené dňa 04.04.2011 vyúčtovanie finančného príspevku na stravovanie dôchodcov za I. štvrťrok 2011 pre mesto Košice, s vyhotovením menných zoznamov dôchodcov a počtu zakúpených stravných lístkov za toto obdobie. 
	Vyčíslený finančný príspevok vo výške 3 205,11 €, ktorý požaduje mestská časť od mesta Košice k úhrade,  súhlasí  s prvotnou účtovnou dokumentáciou, bez rozdielov.

	Príspevok mestskej časti Košice Staré Mesto na stravovanie dôchodcov je upravený vo VZN č. 1/2009. 
	Podľa súčasne platných právnych predpisov, výška príspevku na 1 obed dôchodcu 
je následovná: 
výška dôchodku		príspevok MČ KE SM 	príspevok mesta Košice	
a/ do 250,00 €				0,33 €				0,83 €			
b/ od 250,01 do 300,90 €		0,17 €				0,66 €			
c/ od 300,91 €				0				0	
 	Z úrovne mesta Košice ide o účelový príspevok na stravovanie dôchodcov formou transféru pre mestskú časť, účelové finančné prostriedky podliehajú finančnému zúčtovaniu v danom rozpočtovom roku. 
	Z á v e r :  	
	Vykonanou kontrolou bolo zistené dodržiavanie podmienok pre poskytovanie príspevku na stravovanie dôchodcov v zmysle VZN mestskej časti číslo 1/2009 a uznesenia Mestského zastupiteľstva mesta Košice číslo 1026, bod 3, písmeno c/ , ako aj vykonávanie finančného zúčtovania  účelových  prostriedkov s mestom  Košice  pre poskytovanie  účelového príspevku na stravovanie dôchodcov. 
	Z kontroly bol vyhotovený písomný záznam. 
7/ Následná finančná kontrola hospodárenia v preddavkovej organizácií Materská 
    škola Zádielska č. 4, Košice
	Kontrola vykonaná miestnou kontrolórkou v súlade s plánom kontrolnej činnosti na 
I. polrok 2011, kontrola vykonaná v dňoch od 18.04.2011 do 09.05.2011. 
	Cieľom kontroly bolo overiť dodržiavanie všeobecne záväzných právnych predpisov a interných aktov riadenia, ktoré oblasť hospodárenia kontrolovaného subjektu upravujú. 
	Účelom následnej finančnej kontroly bolo prekontrolovať príjmové a výdavkové 
finančné operácie z hľadiska hospodárnosti, efektívnosti, účinnosti a účelnosti používania verejných prostriedkov mestskej časti a vykonanie inventarizácie majetku k 31.12.2010. 
	Kontrolované obdobie: 
- od 01.01.2011 do 31.03.2011. 
	Kontrolované doklady: 
- peňažný denník preddavkových organizácií za mesiac marec 2011, materská škola, 
- príjmové a výdavkové účtovné doklady za mesiac marec 2011, 
- príjmové a výdavkové pokladničné operácie materskej školy za mesiac marec 2011, 
- poskytnuté preddavky z úrovne mestskej časti a ich vyúčtovanie za I. štvrťrok 2011, 
- výkaz o čerpaní výdavkov materskej školy za mesiac marec 2011, 
- predpis a úhrada školného za mesiac marec 2011, podľa jednotlivých tried, 
- peňažný denník školskej jedálne za mesiac marec 2011, 
- výkaz o hospodárení školskej jedálne za mesiac marec 2011, 
- čerpanie finančného limitu na stravu za mesiac marec 2011, 
- menný zoznam neuhradených faktúr a dodacích listov pre školskú jedáleň k 31.03.2011, 
- dokumentácia o vykonanej inventarizácií majetku a záväzkov k 31.12.2010. 
	Materská škola je preddavková organizácia mestskej časti, ktorá hospodári v súlade s § 22 ods. 2 zákona číslo 523/2004 Z.z. so zvereným preddavkom zriaďovateľa. Týmto preddavkom je zapojená na rozpočet mestskej časti, pričom mestská časť zúčtuje príjmy a výdavky preddavkových organizácií v zmysle § 22 ods. 2 zákona číslo 523/2004 Z.z. najneskôr do konca rozpočtového roka. 
	Príjmy materskej školy pochádzajú z príspevkov rodičov na čiastočnú úhradu výdavkov v školských zariadeniach v zmysle zákona číslo 245/2008 Z.z. o výchove a vzdelávaní. Výška príspevku na školské zariadenia v zriaďovateľskej pôsobnosti mestskej časti je 12,25€ mesačne na 1 dieťa. Príspevok sa neuhrádza za dieťa, ktoré má jeden rok 
pred splnením povinnej školskej dochádzky alebo v prípade že zákonný zástupca je poberateľom dávky v hmotnej núdzi alebo ak je dieťa umiestnené v zariadení na základe rozhodnutia súdu. 
	Za kontrolované obdobie - od 01.01.2011 do 31.03.2011  - príjmy zo školného dosiahli hodnotu 2 885,38 €. 
	K 01.03.2011 bol vykazovaný počiatočný stav nedoplatkov na školnom vo výške 
- 36,75€, predpis školného za 3/2011 bol 1 053,50 €, úhrada 1 004,50 €, konečný stav školného k 31.03.2011 je nedoplatok vo výške 85,75 €, čo znamená, že nie je uhradený poplatok zo školného za 7 detí. 
	K 31.03.2011 bolo zapísaných v materskej škole 131 detí, z toho 5 ročných detí je 41 a 4 deti boli v tomto mesiaci odhlásené. Predpis školného za mesiac marec bol počet 86 detí. 
	Za kontrolované obdobie boli poskytnuté materskej škole preddavky na bežné výdavky - tovary a služby - vo výške 1 700 €, ktorých čerpanie bolo vykázané k 31.03.2011 vo výške 1 167,75 €, zostatok nevyčerpaného preddavku k 31.03.2011 je 532,25€. 			Zostatok neodvedeného školného k 31.03.2011 je 24,50. 
	Pri kontrole účtovných dokladov bolo zistené, že zostatok finančných prostriedkov je vykazovaný vo výške 556,55€, čo znamená rozdiel oproti účtovnému stavu - 0,20 €, ktorý pozostával z nevysporiadaného prekročenia preddavku s mestskou časťou z roku 2010. 
Vykazovaný rozdiel som odporučila kontrolovanému subjektu vysporiadať so riaďovateľom. 
	Za mesiac marec 2011 boli uskutočnené bežné výdavky na tovary a služby v materskej škole vo výške 524,36 €, ktoré boli vykryté z obdržaného preddavku zriaďovateľa, za obdobie od 01.01.2011 do 31.03.2011 boli  bežné výdavky predškolského zariadenia spolu vo výške 1 167,75 €. 
	Za rovnaké obdobie predchádzajúceho kalendárneho roka bežné výdavky za I. štvrťrok boli uskutočnené vo výške 1 834,81 €, čo znamená, že v roku 2011 sa v kontrolovanom subjekte vykonávajú iba nevyhnutné bežné výdavky, potrebné na chod materskej školy, nehospodárne a neefektívne výdavky pri kontrole zistené neboli. 
	V rámci kontroly bolo preverené vedenie peňažného denníka za mesiac marec 2011, ako aj kontrola prvotných účtovných dokladov, ktoré naväzujú  na zápisy v peňažnom denníku. 
	Za mesiac marec 2011 boli v peňažnom denníku materskej školy uskutočnené účtovné operácie v počte 43, z toho pokladničné operácie v počte 9. 
	Uskutočnené výdavky za mesiac marec 2011 v čiastke 524,36 € súhlasia na vykazované výdavky v pokladni materskej školy ako aj na výdavky cez bankový účet.  
	Účtovné zápisy v peňažnom denníku sú doložené prvotnými účtovnými dokladmi, ktoré obsahujú predpísané náležitosti v zmysle § 10 zákona číslo 431/2002 Z.z. o účtovníctve v platnom znení. 
	Finančné operácie materskej školy boli preskúmané predbežnou finančnou kontrolou určenými zamestnancami v zmysle internej smernice mestskej časti a jej príloh z 01.05.2008 a zákona číslo 502/2001 Z.z. o finančnej kontrole a vnútornom audite v platnom znení, bez 
nedostatkov. 
	Stravovanie detí v materskej škole zabezpečuje školská jedáleň, ktorá vedie samostatný peňažný denník preddavkovej organizácie, ktorý sa mesačne uzatvára a spolu s prvotnými účtovnými dokladmi sa predkladá ku kontrole a k zúčtovaniu na ekonomické oddelenie miestneho úradu. 
	V peňažnom denníku sú vykazované príjmy za stravu v hotovosti a príjmy za stravu cez bankový účet, výdavky sú vykazované za úhrady faktúr a úhrady nákupu potravín v hotovosti. 
	Výška príspevku na čiastočnú úhradu výdavkov na nákup potravín 	je určená VZN číslo 1/2008 z 01.10.2008 a jeho dodatkov vo výške 1,06€ spolu za desiatu, obed a olovrant. Všeobecne záväzné nariadenie mestskej časti číslo 1/2008 je vydané v súlade s § 140 ods. 9zákona číslo 245/2008 Z.z. /školský zákon/.
	Konečný zostatok finančnej hotovosti na bankovou účte školskej jedálne k 31.03.2011 je 50,14 €, súhlasí so stavom v peňažnom denníku a s výpisom z účtu, konečný zostatok pokladničnej hotovosti školskej jedálne k 31.03.2011 je 64,22 €. Stav finančných prostriedkov školskej jedálne spolu k 31.03.2011 je 114,36 €. 
	Za kontrolované obdobie od 01.01.2011 do 31.03.2011 boli na stravu vyinkasované príjmy vo výške 6 897,20 €, výdavky na potraviny boli uskutočnené v sume 6 782,84 €, zostatok príjmov je 114,36 €, čo zodpovedá finančným prostriedkom školskej jedálne vykazovaným k 31.03.2011. 
	Denne je sledovaný finančný limit nákladov na stravu - podľa počtu stravníkov a rozdielu normovaných a skutočných nákladov na potraviny, pričom rozdiel medzi normovanými a skutočnými nákladmi na stravu sa musí do konca rozpočtového roka vyrovnať. K 31.03.2011 je vykazované čerpanie finančného limitu za obdobie od 01.01.2011 vo výške 78,25, čo znamená, že skutočné náklady na potraviny sú nižšie v porovnaní s normovanými, ide o nedočerpanie finančného limitu. 
	K 31.03.2011 boli vykazované neuhradené faktúry a dodacie listy za potraviny za školskú jedáleň v hodnote 100,16 €, ktorých plnenie bolo v termíne splatnosti. 
	Finančné operácie školskej jedálne sú predmetom finančnej kontroly v súlade so zákonom číslo 502/2001 Z.z. a internej smernice mestskej časti, čo je deklarované na príslušnom účtovnom doklade. 
	Obstarávanie potravín školskej jedálne sa vykonáva v súlade s internou smernicou 
mestskej časti číslo 7/2010 upravujúcou postup verejného obstarávateľa pri obstarávaní zákaziek s nízkymi hodnotami, ako aj v súlade so zákonom číslo 25/2006 Z.z. o verejnom obstarávaní a o zmene a doplnení niektorých zákonov v platnom znení. 
	V rámci vykonanej kontroly bolo preverené vykonanie inventarizácie majetku a záväzkov k 31.12.2010 - na základe vydaného interného príkazu prednostu číslo 33/2010 a
§ 29 a 30 zákona o účtovníctve v platnom znení. Predmetom inventarizácie boli všetky zložky majetku a záväzkov. 
	Vykonanou kontrolou bola preverená dokumentácia o inventarizácií majetku a záväzkov, rozdielu majetku a záväzkov k 31.12.2010. Z dokladov predložených ku kontrole vyplýva, že neboli zistené rozdiely medzi účtovným a fyzickým stavom inventovaného majetku a záväzkov. Inventarizačné záznamy obsahujú predpísané náležitosti. 
	Z á v e r : 
	Vykonanou kontrolou bol zistený nedostatok - nevysporiadané prekročenie preddavku v hodnote 0,20 €  v roku 2010, k čomu som odporúčila prijať konkrétne opatrenie, ktoré bolo vydané v príkaze starostu mestskej časti. V súčasnosti je tento rozdiel už vysporiadaný. 
Zistený nedostatok nemá zásadný vplyv na vykazovanie hospodárenia kontrolovaného subjektu. 
	Vykonanou kontrolou neboli zistené nehospodárne a neefektívne výdavky, výdavky súvisia s predmetom činnosti, vyúčtovanie poskytnutého preddavku sa vykonáva mesačne so zriaďovateľom predpísaným spôsobom. 
	Účtovníctve je vedené v peňažnom denníku, ktorý obsahuje predpísané náležitosti, zápisy sú doložené prvotnými účtovnými dokladmi, bez nedostatkov. 
	Inventarizácia majetku a záväzkov bola vykonaná k 31.12.2010 v súlade s § 29 a § 30 zákona č. 431/2002 Z.z. o účtovníctve v platnom znení, fyzické a účtovné stavy navzájom súhlasili, bez rozdielov. 
	Finančné operácie sú preskúmavané v zmysle platných právnych a interných predpisov. 

V Košiciach, 15.06.2011				Ing. Jana Krásniková
							miestny kontrolór MČ